Seyidli bulağı

Seyidli bulağı — Şuşa rayonu ərazisində məşhur bulaqlardan və tarixi yerlərdən biri.

 Tarixi 
Seyidli məhəlləsində yerləşir. XIX əsrin 80-ci illərində qurulub. Belə ki, 1873-cü ilə qədər Şuşada bulaq mövcud deyilmiş. 120 ildən çox müddət ərzində içməli su mənbəyi mövcud olmayıb. Şuşanın hər iki tərəfindən çay axdığından buna ehtiyac duyulmayıb. Müxtəlif vasitələrlə həmin çaylardan su gətirib həm təsərrüfatda, həm də içmək üçün istifadə edilirdi.

Şuşanın özündə su olmasa da onun hər iki yanından axan çaydan suyu tuluqlara doldurub gətirib şəhərdə satırdılar.

Şuşaya ilk bulağı isə Xan qızı Natəvan saxsı borularla çəkib. Bu məşhur "Xan Qızı" bulağıdır. Xurşidbanu Natəvan həmin bulağın çəkilməsi üçün yüz min qızıl pul xərcləyib. Bundan sonra şəhərin müxtəlif yerlərinə bulaqlar çəkilir. Bu bulaqlardan biri də XIX əsrin 80-ci illərində Seyidli mərhələsində çəkilən bulaq olur. Bulaq elə məhəllənin adı ilə Seyidli bulağı adlanır.

Şuşa şəhəri Ermənistan Silahlı Qüvvələri tərəfindən işğal ediləndən sonra bulaq erməni terrorçuları tərəfindən dağıdılmışdır. Şəhər azad edildikdən sonra bulağın məhv edildiyi bəlli olmuşdur.

Hazırda bulağın qalıqları Şuşa şəhərinin General Y. Quliyev küçəsində yerləşir.

 İstinadlar 

 Xarici keçidlər 
 Hər daş-qayası ilə abidə olan qala-şəhər

Kateqoriya:Azərbaycan bulaqları
Kateqoriya:Şuşanın görməli yerləri
Kateqoriya:Şuşa bulaqları
Kateqoriya:Hidronimlər